b'\n_START_ARTICLE_\nTerrorangrepet i Colombo 16. mai 2008\n_START_SECTION_\nBakgrunn\n_START_PARAGRAPH_\nTamiltigrene har sl\xc3\xa5ss siden 1983 for en uavhengig stat for Sri Lankas etniske tamilminoritet i nord og \xc3\xb8st, etter ti\xc3\xa5r med \xc3\xa5 bli marginalisert av den Sinhalese-dominerte regjeringer. Kampen har krevd livene til mer enn 70.000 mennesker._NEWLINE_Sentrale representanter for regjeringen har lovet \xc3\xa5 knuse oppr\xc3\xb8rsgruppen innen 2008, og kampene har rast i m\xc3\xa5nedsvis p\xc3\xa5 frontlinjene av den de facto staten i nord._NEWLINE_Den srilankiske h\xc3\xa6ren har i tiden f\xc3\xb8r dette terrorangrepet drevet med flere milit\xc3\xa6re offensiver nord i landet hvor Tamiltigrene er sterkest. Tidligere i uka ble nesten 60 oppr\xc3\xb8rere drept i l\xc3\xb8pet av to dager med kamper. I januar 2008 br\xc3\xb8t regjeringen en v\xc3\xa5penhvileavtale fra 2002. Myndighetene hevdet at v\xc3\xa5penhvilen ble brukt av Tamiltigrene til \xc3\xa5 omorganisere seg og ruste opp._NEWLINE_Utdypende artikkel: Etnisk konflikt i Sri Lanka\n_START_SECTION_\nAngrepet\n_START_PARAGRAPH_\nTerrorangrepet skjedde i Colombos sitt Fort distrikt, n\xc3\xa6r Hilton Hotel, klokken 1230 lokal tid, n\xc3\xa6rt et politisjekkpunkt like utenfor hotellet. En selvmordbomber p\xc3\xa5 en motorsykkel skal ha kj\xc3\xb8rt denne rett inn i en buss med politifolk. Omr\xc3\xa5det regnes som et av de sikreste i Colombo, da bl.a President Mahinda Rajapaksa har sin resident i omr\xc3\xa5det.\n_START_SECTION_\nSkader\n_START_PARAGRAPH_\n10 ble drept, derav \xc3\xa5tte politifolk, og mer enn 85 skadet i eksplosjonen.\n_START_SECTION_\nAnsvar\n_START_PARAGRAPH_\nPresident Mahinda Rajapaksa i Sri Lanka anklaget Tamiltigrene for \xc3\xa5 st\xc3\xa5 bak angrepet, og sa at de var \xc2\xabfeige og brutale\xc2\xbb.'